[pic] | AZ EURÓPAI KÖZÖSSÉGEK BIZOTTSÁGA |

Brüsszel, 29.7.2008

COM(2008) 491 végleges

Javaslat:

A TANÁCS RENDELETE

a Kínai Népköztársaságból és Kazahsztánból származó szilícium-mangán behozatalára a 1420/2007/EK rendelettel kivetett végleges dömpingellenes vám felfüggesztésének meghosszabbításáról

(előterjesztő: a Bizottság)

INDOKOLÁS

1) A JAVASLAT HÁTTERE |

A javaslat indokai és célkitűzései E javaslat tárgya a legutóbb a 2005. december 21-i 2117/2005/EK tanácsi rendelettel módosított, az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 1995. december 22-i 384/96/EK tanácsi rendelet (a továbbiakban: alaprendelet) alkalmazása. |

Általános háttér Ez a javaslat az alaprendelet végrehajtásával összefüggésben készült, és az alaprendeletben kifejtett tartalmi és eljárásbeli követelményeknek megfelelően elvégzett vizsgálat eredménye. |

A javaslat által érintett területen meglévő rendelkezések Nem alkalmazható. |

Összhang az Unió más szakpolitikáival és célkitűzéseivel Nem alkalmazható. |

2) KONZULTÁCIÓ AZ ÉRDEKELT FELEKKEL ÉS HATÁSVIZSGÁLAT |

Konzultáció az érdekelt felekkel |

Az alaprendelet rendelkezéseinek megfelelően az eljárásban érintett érdekelt feleknek a vizsgálat során már lehetőségük nyílt arra, hogy érdekeik védelmében fellépjenek. |

Szakértői vélemények összegyűjtése és felhasználása |

Külső szakértők bevonására nem volt szükség. |

Hatásvizsgálat A javaslat az alaprendelet végrehajtásának eredményeképpen jött létre. Az alaprendelet nem irányoz elő általános hatásvizsgálatot, de tartalmazza a megvizsgálandó feltételek részletes listáját |

3) A JAVASLAT JOGI ELEMEI |

A javasolt intézkedés összefoglalása A Tanács 2007. december 6-i 1420/2007/EK rendeletével a Kínából (8,2 %) és Kazahsztánból (6,5 %) származó szilicium-mangán behozatalára vonatkozó intézkedéseket vezetett be. A piaci árak átmeneti megemelkedése és a közösségi gazdasági ágazat rövid távú helyzetének az eredeti vizsgálati időszakot (2006 közepe – 2007 közepe) követő nyilvánvaló javulása következtében ezzel egyidejűleg a szintén 2007. december 6-án hatályba lépett 2007/789/EK bizottsági határozat az intézkedéseket 9 hónapos időszakra felfüggesztette. Az említett határozat 2008. szeptember 6-én hatályát veszti. A végleges dömpingellenes vámok felfüggesztése után a Bizottság továbbra is megfigyelte a piaci fejleményeket. Megállapította, hogy a szilicium-mangán ára a közösségi piacon továbbra is magas, a közösségi gazdasági ágazat helyzete továbbra is jobb, és hogy ez utóbbi jelenleg nem szenved kárt. A Bizottság megítélése szerint valószínűtlen, hogy az érintett országokból történő behozatal által okozott kár a felfüggesztés meghosszabbításának hatására ismételten bekövetkezne. Javasolt tehát, hogy a Tanács fogadja el a mellékelt rendeletjavaslatot. |

Jogalap A legutóbb a 2005. december 21-i 2117/2005/EK tanácsi rendelettel módosított, az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 1995. december 22-i 384/96/EK tanácsi rendelet. |

A szubszidiaritás elve A javaslat a Közösség kizárólagos hatáskörébe tartozik. A szubszidiaritás elve ezért nem alkalmazandó. |

Az arányosság elve A javaslat a következők miatt eleget tesz az arányosság elvének: |

Az intézkedés formáját a fent említett alaprendelet írja le, és nem hagy teret a nemzeti döntéshozatalnak. |

Nem alkalmazható utalás arra vonatkozóan, hogy a Közösséget, a nemzeti kormányokat, a regionális és helyi hatóságokat, a gazdasági szereplőket és a polgárokat sújtó pénzügyi és adminisztratív terhet hogyan csökkentsék a lehető legkisebbre és ez a teher milyen mértékben legyen arányos a javaslat célkitűzésével. |

Az eszközök megválasztása |

Javasolt eszköz: rendelet. |

Más eszköz az alábbi ok miatt nem lenne megfelelő: Más eszköz azért nem lenne megfelelő, mert az alaprendelet nem rendelkezik alternatív lehetőségekről. |

4) KÖLTSÉGVETÉSI VONZAT |

A javaslatnak nincs hatása a Közösség költségvetésére. |

Javaslat:

A TANÁCS RENDELETE

a Kínai Népköztársaságból és Kazahsztánból származó szilícium-mangán behozatalára a 1420/2007/EK rendelettel kivetett végleges dömpingellenes vám felfüggesztésének meghosszabbításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre,

tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 1995. december 22-i 384/96/EK tanácsi rendeletre[1] (a továbbiakban: alaprendelet) és különösen annak 14. cikke (4) bekezdésére,

tekintettel a Bizottságnak a tanácsadó bizottsággal folytatott konzultációt követően benyújtott javaslatára,

mivel:

A. ELJÁRÁS

(1) A Tanács az 1420/2007/EK rendelettel[2] végleges dömpingellenes vámot vetett ki a 7202 30 00 és ex 8111 00 11 kód alá besorolt (TARIC-kód: 8111 00 11 10), a Kínai Népköztársaságból (a továbbiakban: Kína) és Kazahsztánból származó szilícium-mangán (beleértve a ferro-szilícium-mangánt is) (a továbbiakban: érintett termék) behozatalára. A dömpingellenes vám mértéke a Kínából behozott érintett termék esetében 8,2 %, a Kazahsztánból származó termék esetében 6,5 %.

(2) 2007/789/EK határozatával[3] (a továbbiakban: a határozat) a Bizottság 2007. december 6-ával kezdődő hatállyal a végleges dömpingellenes vámokat kilenc hónapos időtartamra felfüggesztette.

A FELFÜGGESZTÉS MEGHOSSZABBÍTÁSÁNAK OKAI

(3) Az alaprendelet 14. cikkének (4) bekezdése előírja, hogy a Közösség érdekében a dömpingellenes intézkedések felfüggeszthetők, ha a piaci viszonyok átmenetileg olyan mértékben megváltoznak, hogy a felfüggesztés eredményeként a károkozás valószínűleg nem folytatódna, továbbá ha a közösségi gazdasági ágazat lehetőséget kapott észrevételei megtételére, és ezeket az észrevételeket figyelembe is vették. A 14. cikk (4) bekezdése azt is előírja, hogy a felfüggesztés újabb, egy évet meg nem haladó időre meghosszabbítható, ha a Tanács a Bizottság javaslatára így határoz. A 14. cikk (4) bekezdése kimondja továbbá, hogy az érintett intézkedéseket bármikor vissza lehet állítani, amennyiben a felfüggesztés már nem indokolt.

(4) A végleges dömpingellenes vámok felfüggesztése után a Bizottság a határozat (13) preambulumbekezdésének megfelelően továbbra is figyelemmel kísérte a piaci fejleményeket, különösen a szilicium-mangán behozatalának alakulását és árait. A behozatal elemzésén túl kérdőívet is kiküldtek az együttműködő közösségi gyártóknak, amelyben havi adatokat kértek a gyártásról, az értékesítések volumenéről és értékéről a közösségi piacon, valamint a jövedelmezőségről 2007 utolsó és 2008 első negyedévében.

(5) A begyűjtött információ alapján megállapították, hogy a szilicium-mangán piaci árai a közösségi piacon továbbra is viszonylag magasak maradtak, és az eredeti vizsgálati időszakban (2005. július 1. - 2006. június 30) megfigyelt árakat jelentősen meghaladták. A 2006-os év harmadik negyedévétől fogva folyamatos áremelkedés figyelhető meg; az akkori átlagosan 622 EUR/millió tonna körüli ár 2007 harmadik negyedévére elérte az átlagosan 1051 EUR/millió tonna, 2008 első negyedévére pedig az átlagosan 1189 EUR/millió tonna árat. Ezek a tendenciák a szilícium-mangánnak a Közösségbe irányuló behozatalában is megmutatkoztak.

(6) A behozatalt tekintve az intézkedéseket felfüggesztő határozat vizsgálati időszaka (2006. október 1. - 2007. szeptember 30) (a továbbiakban: határozati vizsgálati időszak) és a 2007. március 1-jétől 2008. február 29-ig tartó időszak között (a továbbiakban: megfigyelési időszak) a Kínából és Kazahsztánból származó szilícium-mangán behozatalának piaci részesedése csak kis mértékben, 0,2 százalékponttal nőtt, a teljes közösségi felhasználás 10 %-át érve el, és mindvégig az eredeti vizsgálati időszak alatti piaci részesedés (10,4 %) alatt maradt. Az EK fogyasztása állandó – körülbelül 20 %-kal nagyobb – maradt, mint az eredeti vizsgálati időszak alatt.

(7) A közösségi gazdasági ágazat helyzete mindvégig jobb volt, mint az eredeti vizsgálati időszak (2005. július 1. – 2006. június 30.) alatt. Mint a határozat (8) preambulumbekezdésében szerepel, az eredeti vizsgálati időszak és a 2006. október 1-jétől 2007. szeptember 30-ig tartó időszak között az értékesítés és a termelési volumen 15 %-kal, illetve 19 %-kal nőtt, és a közösségi gazdasági ágazat jövedelmezősége 2007 harmadik negyedévében 42 %-ot ért el. Az újonnan összegyűjtött információkból kiviláglott, hogy a határozati vizsgálati időszak és a megfigyelési időszak között a közösségi gazdasági ágazat értékesítése újabb 9 %-kal nőtt, piaci részesedése pedig elérte a 25,4 %-ot. Annak következtében, hogy a szilícium-mangán árszintje az EU piacán folyamatosan magas maradt, a közösségi gazdasági ágazat jövedelmezősége továbbra is különlegesen kiugró volt, és noha kissé – 36 %-ra – csökkent a 2008-as év első negyedévében, még mindig lényegesen meghaladta az 5 %-os haszonkulcsot, amelyet az eredeti vizsgálat megfelelőnek ismert el.

(8) Az 1420/2007/EK rendelet (157)-(163) preambulumbekezdésében jelzettek szerint, és amint erre a határozat (9) preambulumbekezdése is hivatkozik, a szóban forgó intézkedések elrendelése nyomán várható volt, hogy a felhasználókat költségnövekedések formájában kedvezőtlen – noha korlátozott mértékű – hatások érik majd az új vagy alternatív források keresésének esetleg felmerülő igénye nyomán. A piaci viszonyok átmeneti változását, illetve azt a tényt figyelembe véve, hogy ennek következtében a közösségi gazdasági ágazatot jelenleg nem éri kár, az intézkedések felfüggesztésének meghosszabbításával továbbra is kiküszöbölhetők a felhasználókat hátrányosan érintő hatások. Ennek következtében levonható a következtetés, hogy a felfüggesztés meghosszabbítása a Közösség általános érdeke.

C. KONZULTÁCIÓ A KÖZÖSSÉGI GAZDASÁGI ÁGAZATTAL

(9) Az alaprendelet 14. cikkének (4) bekezdése alapján a Bizottság tájékoztatta a közösségi gazdasági ágazatot arról a szándékáról, hogy meghosszabbítja a kérdéses dömpingellenes intézkedések felfüggesztését. A közösségi gazdasági ágazat lehetőséget kapott észrevételei közlésére, és nem ellenezte a dömpingellenes intézkedések felfüggesztését.

D. KÖVETKEZTETÉS

(10) A fentiek alapján a Bizottság úgy ítéli meg, hogy a piac lényegében hasonló helyzetben van, mint akkor, amikor az intézkedéseket felfüggesztették. A piaci viszonyokban bekövetkezett átmeneti változást és különösen a közösségi piacon a szilícium-mangán magas – az eredeti vizsgálatban meghatározott káros szintnél jóval magasabb – árszintjét figyelembe véve a Bizottság valószínűtlennek tartja, hogy a Kínai Népköztársaságból és Kazahsztánból származó érintett termék behozatalával kapcsolatos kár a felfüggesztés meghosszabbításának hatására ismételten bekövetkezne.

(11) A fent említett megállapításokra tekintettel a Bizottság azt javasolja, hogy a szilícium-mangán (beleértve a ferro-szilícium-mangánt is) behozatalára vonatkozó dömpingellenes intézkedéseket további egy éves időszakra hosszabbítsák meg az alaprendelet 14. cikke (4) bekezdése értelmében.

(12) A Bizottság folytatja az érintett termék behozatala és árai alakulásának megfigyelését. Amennyiben bármikor olyan helyzet alakul ki, amelyben a Kínai Népköztársaságból, illetve Kazahsztánból származó érintett termék ismét nagy mennyiségben és dömpingelt áron jelenik meg, és következésképpen kárt okoz a közösségi gazdasági ágazatnak, a Bizottság megteszi a szükséges lépéseket a dömpingellenes vám visszaállítása érdekében, figyelembe véve azokat az anyagi jogi szabályokat, amelyek a kár felmérését meghatározzák. Az alaprendelet 11. cikkének (3) bekezdése alapján szükség esetén időközi felülvizsgálat indítható,

ELFOGADTA EZT A RENDELETET:

1. cikk

A végleges dömpingellenes intézkedéseknek a 2007/789/EK bizottsági határozat által előírt felfüggesztését 2009. szeptember 6-ig meghosszabbítják.

2. cikk

Ez a rendelet az Európai Unió Hivatalos Lapjában való közzétételét követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, -án/-én.

a Tanács részéről

az elnök

[1] HL L 56., 1996.3.6., 1. o. A legutóbb a 2117/2005/EK rendelettel (HL L 340., 2005.12.23., 17. o.) módosított rendelet.

[2] HL L 317., 2007.12.5., 5. o.

[3] HL L 317., 2007.12.5., 79. o.